Diari Oficial de la Generalitat Valenciana


Sumari del DOGV 9102, del 08-06-2021 (2021/6332)

RESOLUCIÓ de 2 de juny de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9102

Data del DOGV
:   08-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6332


Data del document
:   02-06-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 2 de juny de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià. [2021/6332]  
El compromís del Consell està basat en el compliment de les disposicions de l'Estatut d'Autonomia de la Comunitat Valenciana i les de la Llei 4/1983, d'ús i ensenyament del valencià, normes legals bàsiques de les quals emanen l'oficialitat del valencià i l'obligatorietat de protegir-ne la recuperació i garantir-ne l'ús social.  
Les ajudes econòmiques són una tècnica de foment i de col·laboració entre les administracions i els particulars per a la gestió de qüestions d'interés públic. La Generalitat ha previst en els pressupostos de 2021 una línia pressupostària destinada a la promoció de l'ús del valencià en l'àmbit local.  
L'Ordre 65/2016, de 18 d'octubre, de la Conselleria d'Educació, Investigació, Cultura i Esport (DOGV 7900/20.10.2016), va aprovar les bases reguladores del procediment de subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià.  
  
La convocatòria està prevista en la Resolució de 23 de març de 2020, del conseller d'Educació, Cultura i Esport, per la qual s'aprova el Pla estratègic de subvencions 2020-2023 de la Conselleria d'Educació, Cultura i Esport (DOGV 8783, 07.04.2020).  
La Generalitat ha previst, en els pressupostos de 2021, una línia pressupostària per a la promoció del valencià en l'àmbit local.  
La situació d'emergència de salut pública provocada per la COVID-19, que des del mes de març de l'any 2020 ha condicionat la vida de la ciutadania i de les administracions públiques, continua sent determinant en el nostre dia a dia.  
Les corporacions locals, i els ciutadans i les ciutadanes als quals serveixen, han vist reduïdes les activitats que podien organitzar. Les activitats que requereixen la presència de grups de persones han vist com pràcticament desapareixien. Únicament les propostes que podien usar la tecnologia per poder substituir la presencialitat han resistit la situació provocada per la pandèmia.  
Ateses les circumstàncies excepcionals adés comentades i la responsabilitat per a determinar les prioritats en la destinació dels diners públics, la Conselleria d'Educació, Cultura i Esport ha pres la decisió de convocar les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià.  
No obstant això, aquesta convocatòria de subvencions compleix i es regeix per tot allò que estableix l'Ordre 65/2016, de 18 d'octubre, de bases reguladores atés que aquestes no han estat modificades per la situació comentada.  
Per tot això, segons els preceptes dels articles 2.1 i 2.2 de la Llei 38/2003, de 17 de novembre, general de subvencions (LGS); del Reial decret 887/2006, de 21 de juliol, que aprova el Reglament general de subvencions (RGS); de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport; fent ús de les facultats que em confereix l'article 28 de la Llei 5/1983, de 30 de desembre, del Consell; d'acord amb la disposició final primera de l'esmentat Decret 186/2017, vista la proposta del director general de Política Lingüística i Gestió del Multilingüisme de 26 de març de 2021, i de conformitat amb aquesta, resolc:  
  
  
Primer. Convocatòria i beneficiaris  
Convocar la concessió de subvencions, en règim de concurrència competitiva, per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i als municipis del Carxe, per a l'any 2021.  
  
Les ajudes van dirigides a subvencionar la realització de programes i activitats de promoció de l'ús oficial i social del valencià en el període comprés entre l'1 de gener de 2021 i el 31 d'octubre de 2021.  
  
  
Segon. Dotació econòmica i programes subvencionables  
1. L'import global màxim que podrà assignar-se en concepte de subvencions per a aquesta convocatòria serà d'1.500.000 euros. L'import de les ajudes anirà a càrrec de la línia S3167000, «Promoció del valencià en l'àmbit local», de l'aplicació pressupostària 12.10.26.168.13.1 del pressupost de 2021.  
2. Programes subvencionables:  
a) Retolacions i senyalitzacions: 230.000 ?.  
b) Cursos de valencià: 70.000 ?.  
c) Campanyes i accions de voluntariat lingüístic: 5.000 ?.  
d) Campanyes i accions d'acollida lingüística a nouvinguts: 20.000 ?.  
e) Activitats culturals: 30.000 ?.  
f) Accions, activitats i campanyes municipals de sensibilització i promoció de l'ús del valencià, amb l'objectiu de promocionar l'ús del valencià en els diversos àmbits d'actuació municipal: 240.000 ?.  
g) Creació i funcionament d'oficines o serveis de promoció del valencià: 900.000 ?.  
h) Clàusules socials: 5.000 ?.  
3. Si no s'adjudica tot l'import corresponent a un programa, la comissió tècnica podrà proposar-ne la distribució per a l'altre programa.  
  
4. En qualsevol cas no són objecte d'aquesta convocatòria els butlletins d'informació municipal o comarcal editats per les administracions públiques ni els llibres de festes, ni les publicacions d'obres literàries premiades.  
  
Tercer. Accions objecte de subvenció per programes  
1. Les accions objecte de subvenció per programes són les següents:  
  
Programa a): podran imputar-se les despeses d'adquisició i de retolació dels indicadors, però no serà objecte de subvenció les despeses d'instal·lació i de disseny.  
Programa b): podran imputar-se els honoraris del professorat, però no serà objecte de subvenció les despeses de material ni cap altra despesa derivada dels cursos.  
Programa c): podran imputar-se les despeses derivades de les campanyes de voluntariat lingüístic, però no serà objecte de subvenció les despeses de personal.  
Programa d): podran imputar-se les despeses derivades de les campanyes d'acollida lingüística a persones nouvingudes i els honoraris de les persones implicades directament en les campanyes, però no serà objecte de subvenció les despeses de material.  
Programa e): podran imputar-se les despeses derivades de les activitats culturals, però no serà objecte de subvenció els honoraris de les persones implicades directament en les activitats culturals.  
Programa f): podran imputar-se les despeses materials derivades de les accions, campanyes o activitats i de la publicitat de les accions, campanyes o activitats, però no serà objecte de subvenció els honoraris de les persones implicades directament en les accions, campanyes o activitats.  
Programa g): podran imputar-se els costos del personal adscrit a l'oficina o servei de promoció de l'ús del valencià, però no serà objecte de subvenció les despeses de material derivades de l'activitat de l'oficina o servei de promoció de l'ús del valencià.  
Programa h): podran imputar-se les despeses materials derivades de la creació i difusió del pla d'igualtat entre homes i dones, però no serà objecte de subvenció els honoraris de les persones implicades directament en la realització i difusió del pla d'igualtat entre homes i dones.  
  
2. L'entitat beneficiària podrà subcontractar l'activitat objecte de la subvenció fins al 100 %, sempre que la subcontractació no contradiga l'ordre de bases o aquesta resolució de convocatòria.  
  
Quart. Difusió de la subvenció  
Les entitats que sol·liciten ajudes per aquests programes hauran de fer constar la col·laboració de la Conselleria d'Educació, Cultura i Esport i de la campanya institucional de promoció del valencià «Sempre teua. La teua llengua», i usar els dos logos institucionals.  
El material gràfic es podrà descarregar en la pàgina web http://www.sempreteua.com/elements-promocionals, en l'apartat Elements promocionals.  
A més a més, les entitats que sol·liciten ajudes pel programa g) també hauran de fer constar el logotip de la Xarxa Pública de Serveis Lingüístics Valencians.  
El material gràfic es podrà descarregar en la pàgina web http://www.ceice.gva.es/va/web/dgplgm/laxarxa.val.  
  
Cinqué. Programes i criteris de valoració de les sol·licituds  
D'acord amb el que estableixen els articles 11 i 12 de les bases de la convocatòria, per a l'ordenació, l'avaluació i l'elaboració de l'informe i de la quantia de les ajudes entre les sol·licituds, la comissió tècnica ha de tindre en compte els criteris següents:  
Programa a) Retolació en valencià (0-75 punts).  
Import de l'activitat pressupostat: màxim 60 punts. Als pressuposts de més de 15.000 euros se'ls assignaran 60 punts, entre més de 3.000 euros fins a 15.000 euros se'ls assignaran 40 punts i als de menys de 3.000 euros, 20 punts.  
Projectes de retolació i senyalització: màxim 15 punts, per cada projecte de senyalització local, ja siga fix, temporal, exterior o interior en zones públiques: 5 punts.  
Programa b) Cursos de valencià (0-30 punts).  
Import de l'activitat pressupostat: màxim 12 punts. Als pressuposts de més de 8.000 euros se'ls assignaran 12 punts, entre més de 3.000 euros fins a 8.000 euros se'ls assignaran 6 punts i als de menys de 3.000 euros, 1 punt.  
Honoraris del professorat: màxim 3 punts, de 31,27 ?/hora: 1 punt. i més de 31,27 ?/hora: 3 punts.  
Hores del curs: màxim 3 punts, cursos complets de 20 a 59 hores: 1 punt, i de 60 hores o més: 3 punts.  
Nombre d'alumnes: màxim 3 punts, nombre d'alumnes matriculats: de 15 a 25 alumnes: 1 punt i més de 25 alumnes matriculats: 3 punts.  
  
Tipus de curs: màxim 6 punts; màxim 3 punts pel tipus de formació; cursos presencials 1 punt, semipresencials 2 punts i cursos telemàtics 3 punts, i màxim 3 punts pels destinataris dels cursos; cursos destinats a empleats públics: 3 punts i cursos destinats a la població en general: 1 punt.  
Nombre de cursos: màxim 3 punts, cada curs organitzat 1 punt.  
  
Requisits mínims per curs:  
1. Honoraris professorat: mínim 31,27 ?/hora.  
2. Hores: 20 lectives.  
3. Alumnes: 15 matriculats.  
En el cas d'haver més d'un curs se sumarà l'import total dels cursos sol·licitats, el total d'hores lectives o el total d'alumnes matriculats, a l'hora de determinar els punts.  
Programa c) Campanyes i accions de voluntariat lingüístic en valencià (0-30 punts).  
Import de l'activitat pressupostat: màxim 20 punts. Als pressuposts de més de 5.000 euros se'ls assignaran 20 punts, entre més de 2.500 euros fins a 5.000 euros se'ls assignaran 6 punts i als de menys de 2.500 euros, 1 punt.  
Programa de la campanya o acció de voluntariat: màxim 10 punts.  
  
Programa d) Campanyes i accions d'acollida lingüística a persones nouvingudes (0-30 punts).  
Import de l'activitat pressupostat: màxim 20 punts. Als pressuposts de més de 5.000 euros se'ls assignaran 20 punts, entre més de 2.500 euros fins a 5.000 euros se'ls assignaran 6 punts i als de menys de 2.500 euros, 1 punt.  
Programa de la campanya o acció d'acollida lingüística: màxim 10 punts.  
Programa e) Activitats culturals: organització de fires de llibres en valencià, campanyes de teatre o cinema en valencià i festivals de música en valencià (0-30 punts).  
Import de l'activitat pressupostat: màxim 20 punts. Als pressuposts de més de 5.000 euros se'ls assignaran 20 punts, entre més de 2.500 euros fins a 5.000 euros se'ls assignaran 6 punts i als de menys de 2.500 euros, 1 punt.  
Programa de l'activitat cultural: màxim 10 punts. S'assignaran 5 punts a cada fira o campanya organitzada.  
Programa f) Accions, activitats i campanyes municipals de sensibilització i promoció de l'ús del valencià, amb l'objectiu de promocionar l'ús del valencià en els diversos àmbits d'actuació municipal (0-30 punts).  
Import de l'activitat pressupostat: màxim 20 punts. Als pressuposts de més de 15.000 euros se'ls assignaran 20 punts, entre més de 3.000 euros fins a 15.000 euros se'ls assignaran 10 punts i als de menys de 3.000 euros, 3 punts.  
Memòria d'actuació: màxim 5 punts. Es valorarà el pla d'actuacions previstes, la incidència en la població, el treball en col·laboració amb altres entitats i institucions i el tipus de col·lectiu a què s'adrecen les campanyes.  
Quantitat d'accions, activitats o campanyes: màxim 5 punts, cada acció, activitat o campanya 1 punt.  
Programa g) Creació i funcionament d'oficines o serveis de promoció del valencià (0-120 punts).  
Import de l'activitat pressupostat: màxim 30 punts. Als pressuposts de més de 100.000 euros se'ls assignaran 30 punts, entre més de 50.000 euros fins a 100.000 euros se'ls assignaran 15 punts i als de menys de 50.000 euros, 5 punts.  
Programació d'actuacions de l'oficina o servei per al període subvencionat i el grau d'incidència social en la promoció i dinamització de l'ús del valencià: màxim de 12 punts.  
- Campanyes de sensibilització i promoció de l'ús del valencià: 3 punts.  
- Assessorament lingüístic, traducció i correcció: 3 punts.  
- Organització de cursos: 3 punts.  
- Col·laboració i coordinació amb altres entitats: 3 punts.  
Dotació de personal. Màxim 38 punts.  
Es partirà del tècnic/a que tinga una categoria superior, i s'assignarà el valor següent:  
Tècnic/a del subgrup A1/A2, dedicació completa dedicada a l'oficina: 10 punts.  
Se sumaran 8 punts per cada altre tècnic/a o empleat/ada, independentment del seu nivell i de la seua dedicació.  
Per oficina de nova creació: 15 punts.  
Per oficina mancomunada entre més d'una entitat local: 15 punts.  
Formar part de les estructures creades per la Generalitat amb la finalitat de coordinar accions de promoció del valencià: 10 punts.  
Programa h) Acreditació de clàusules socials (0-5 punts).  
S'assignaran 5 punts a les entitats municipals que n'acrediten alguna.  
1. Quan la sol·licitud de subvenció corresponga a un municipi del territori castellanoparlant, s'atorgarà una quantitat addicional de 10 punts al total dels punts obtinguts en cada programa per al qual demana la subvenció.  
2. Així mateix s'atorgarà a cada programa per al qual se sol·licita subvenció una puntuació addicional, corresponent al nombre d'habitants de la població, d'acord amb el criteri següent:  
Fins a 10.000: 2 punts.  
De 10.001 A 25.000: 4 punts.  
De 25.001 A 50.000: 6 punts.  
De 50.001 A 75.000: 8 punts.  
Més de 75.000: 15 punts.  
  
Sisé. Procediment per a la determinació de la subvenció  
Per a calcular la subvenció de cada entitat es procedirà de la manera següent:  
1. En cada programa se sumaran els punts obtinguts.  
2. Es dividirà la quantitat de la dotació pressupostària de cada programa entre els punts, amb la qual cosa s'obtindrà el valor del punt.  
3. La subvenció concedida en cada programa serà la resultant de multiplicar els punts obtinguts pel valor del punt.  
4. La subvenció total a atorgar a cada entitat sol·licitant serà el resultat de sumar totes les quantitats parcials concedides a cada programa.  
Seté. Sol·licitud, terminis i tramitació  
1. La sol·licitud de participació és telemàtica. La introducció de dades en l'aplicació haurà de fer-se d'acord amb els models i les instruccions que es disposen en el manual d'ajuda que estarà disponible en la pàgina web de la Conselleria d'Educació, Cultura i Esport www.ceice.gva.es/va/web/dgplgm/subvenciones o https://sede.gva.es.  
  
2. La sol·licitud s'atendrà al que s'indica en els articles 8 i 9 de les bases reguladores d'aquesta convocatòria.  
3. El termini de presentació de sol·licituds serà de 10 dies hàbils a partir de l'endemà de la publicació de la convocatòria en el Diari Oficial de la Generalitat Valenciana.  
4. La sol·licitud ha d'anar signada per la persona que represente legalment l'entitat, i utilitzarà exclusivament els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el reglament d'administració electrònica de la Comunitat Valenciana. Per a fer-ho, s'accedirà a l'apartat de serveis en línia de la seu electrònica de la Generalitat, accessible a través d'htpps://sede.gva.es. Hauran de disposar d'algun dels sistemes de signatura electrònica admesos en la seu electrònica de la Generalitat.  
  
5. La presentació de sol·licituds per a optar a les ajudes implica l'acceptació expressa i formal de les bases reguladores i de la convocatòria.  
  
  
Huité. Procediment d'adjudicació i de resolució  
1. Atenent els criteris indicats en les bases i en la convocatòria, la comissió tècnica elaborarà l'informe pertinent, en el qual es detallarà la puntuació i l'assignació econòmica atorgada a les sol·licituds presentades en cada un dels programes.  
D'acord amb l'informe, la Subdirecció General de Política Lingüística i Gestió del Multilingüisme, com a òrgan instructor, formularà la proposta de resolució a la Direcció General de Política Lingüística i Gestió del Multilingüisme.  
2. Vista la proposta, la persona titular de la Direcció General de Política Lingüística i Gestió del Multilingüisme, per delegació del conseller d'Educació, Cultura i Esport, resoldrà la concessió o denegació de la subvenció, que s'haurà de comunicar en el termini màxim de tres mesos a partir del moment de la resolució de concessió.  
  
3. El termini màxim per a resoldre aquesta convocatòria de subvencions és de sis mesos, comptadors des de l'endemà de publicació d'aquesta resolució. Si a partir d'aquesta data no hi ha una resolució expressa de resolució de la subvenció, aquesta produirà l'efecte de desestimació de les sol·licituds.  
4. La resolució de concessió es publicarà en el Diari Oficial de la Generalitat Valenciana, tal com disposen l'article 18 de la LGS i l'article 8.1.c de la Llei 19/2013, de 9 de desembre, de transparència, accés a la informació pública i bon govern.  
  
Nové. Mitjans de notificació  
1. De conformitat amb el que s'estableix en l'article 45.1.b de la Llei 39/2015, d'1 d'octubre, del procediment administratiu comú de les administracions públiques, l'òrgan instructor publicarà els requeriments d'esmena en la web de la Direcció General de Política Lingüística i Gestió del Multilingüisme, apartat Subvencions: http://www.ceice.gva.es/va/web/dgplgm/ajuntaments.  
2. La resolució del procediment també es publicarà en la pàgina web de la Direcció General de Política Lingüística i Gestió del Multilingüisme, apartat Ajudes, Subvencions, de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
3. Les publicacions esmentades tindran l'efecte de la notificació.  
  
Deu. Justificació de la subvenció  
La justificació de la subvenció s'haurà d'ajustar al que estableix l'article 17 de les bases reguladores de la convocatòria.  
La data límit per a presentar la documentació justificativa de la realització de l'activitat subvencionada és el 31 d'octubre de 2021. La justificació de les despeses ha de ser igual o superior a la quantitat que figurava com a presentada en la sol·licitud.  
D'acord amb el que estableix l'article 199 de la Llei 8/2010, de 23 de juny, de la Generalitat, de règim local de la Comunitat Valenciana i l'article 13.11 de l'Ordre 65/2016, de 18 d'octubre, de la Conselleria d'Educació, Investigació, Cultura i Esport, per la qual s'aproven les bases reguladores d'aquesta convocatòria, les entitats han d'estar al corrent en el compliment de l'obligació de retre els comptes anuals davant de la Sindicatura de Comptes. Queden exceptuats d'aquesta obligació els municipis que no pertanyen a la Comunitat Valenciana.  
  
  
Onze. Protecció de dades  
Les subvencions objecte de la convocatòria requereixen el tractament de dades personals de les persones sol·licitants de la subvenció, representants i tercers, en els termes següents:  
a) Responsable del tractament: Conselleria d'Educació, Cultura i Esport, amb domicili a l'avinguda de Campanar, 32, 46240 València; contacte: lndsailhvxqcujrayhdagtds@dab.ev.  
b) Categoria i origen de les dades a tractar: dades personals identificatives, de contacte i de qualsevol altra naturalesa que siguen recollides a través de formularis, consulta a plataformes autonòmiques d'interoperabilitat (d'ara en avant, PAI) o a altres administracions públiques, en cas que no existisca oposició a aquesta consulta, i documentació que lliuren els sol·licitants i representants legals.  
Si la documentació presentada conté dades de terceres persones, abans de comunicar aquestes dades a la Conselleria, els sol·licitants i representants legals han d'informar aquestes persones que les seues dades es comuniquen a la Conselleria i que la Conselleria les tractarà en els termes previstos en aquest article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloses les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, segons corresponga, en el diari oficial corresponent a l'efecte de notificació, en el portal de transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i crèdit pressupostari al qual s'imputen, el beneficiari, la quantitat concedida i l'objectiu o finalitat de la subvenció.  
d) Destinataris de les dades: les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, el delegat o la delegada de Protecció de Dades i altres tercers subjectes de dret privat amb interés legítim o dret d'accés en el procediment.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. Si aquestes dades no són comunicades a la Conselleria, això comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir amb la finalitat per a la qual es van recollir i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
Tràmit electrònic que es pot consultar en la pàgina web de la Conselleria ceice.gva.es, en l'adreça   
ceice.gva.es/registre-de-tractament-de-dades.  
Enviant la petició a qualsevol de les adreces següents:  
Postal: avinguda de Campanar, 32. 46659 València  
Electrònica: ntbwankkkjmjpxsfloeokhht@lot.rl.  
De manera presencial a través del registre.  
L'exercici dels drets requereix la identificació inequívoca de la persona interessada o del seu representant.  
i) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (aepd.es) si considera que no s'han atés els seus drets o s'ha vulnerat el tractament de les seues dades personals. Abans d'això, pot contactar amb el delegat o delegada de Protecció de Dades de la Generalitat Valenciana a través de vnx@cse.cn o dirigir-se al passeig de l'Albereda, 16. 46051 València.  
Hi ha més informació en   
ceice.gva.es/registre-de-tractament-de-dades.  
  
Dotze. Delegació  
Es delega en la persona titular de la Direcció General de Política Lingüística i Gestió del Multilingüisme la facultat de concedir i denegar les subvencions, i se l'autoritza perquè, en l'àmbit de les seues competències, adopte les resolucions pertinents per a l'execució d'aquesta resolució.  
  
Tretze. Eficàcia  
Aquesta resolució tindrà efecte des de l'endemà de la publicació en el Diari Oficial de la Generalitat Valenciana.  
  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, podrà ser objecte de recurs potestativament en reposició o directament d'un recurs contenciós administratiu, en el termini i davant dels òrgans que s'indiquen a continuació:  
  
a) El recurs de reposició s'haurà d'interposar davant de la Conselleria d'Educació, Cultura i Esport, en el termini d'un mes des de l'endemà de la publicació de l'acte.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de l'acte.  
  
València, 2 de juny de 2021.- El conseller d'Educació, Cultura i Esport: Vicent Marzà i Ibáñez.